Milliardær og investor Jens Ulltveit-Moe stemmer MDG: – Eneste parti med et realistisk klimaprogram

Milliardæren ga sin stemme til Miljøpartiet de grønne i forrige valg, og sier han snakker med mange norske konsernsjefer som gjør det samme.

Investor Jens Ulltveit Moe er Norges 122. rikeste, ifølge Kapital. Han gir sin støtte til MDG. Vis mer byoutline Vidar Ruud / NTB scanpix

Publisert: Oppdatert: 12. januar 2020 20:23 , Publisert: 12. januar 2020 18:53

Jens Ulltveit-Moe er kjent som en av de mest frittalende investorene i Norge når det kommer til klima og miljø.

Nå avslører han at det var MDG som fikk stemmen hans i kommunevalget.

– MDG er de eneste som har et realistisk skikkelig tungt klimaprogram, sier Ulltveit-Moe til E24.

Investoren har bygget opp industrikonsernet Umoe Group.

Andre investorer har vært langt mer skeptiske for ikke å si kritiske til MDG, deriblant Jan Petter Sissener som mener partiet måtte ta noe av skylden for den svake kronen.

– Hva med de mange i næringslivet som ikke mener MDGs partiprogram ikke er gjennomførbart?

– Da har de ikke lest MDGs program. Jeg har lest programmet og det er helt supert. Det er realistisk og velformulert.

Les også Sissener mener rekordsvak krone skyldes MDG

– Konsernsjefer stemmer MDG

På spørsmål om hva nøyaktig i MDGs program Ulltveit-Moe har så sansen for, svarer milliardæren tydelig:

– De bruker økonomiske midler for å få til klimahandling.

– Så du kommer til å fortsette å stemme MDG?

– Ja, det tror jeg.

Han mener selv at det er langt flere i næringslivet enn man skulle tro som stemmer MDG.

– Jeg satt sammen med noen andre konsernsjefer og sa hva jeg hadde gjort, og så sa de at de også hadde stemt Miljøpartiet. De som virkelig bryr seg om klimaendringer må gå med MDG.

Les på E24+ De lange pengene taler: Fondenes grønne favoritter

Dette er utdrag MDGs næringspolitikk Stanse åpning av nye olje og gassfelt på norsk sokkel.

Fjerne alle skattefordeler og subsidier til petroleumsvirksomhet og avskaffe TFO-ordningen.

Starte en gradvis og planmessig utfasing av petroleumsvirksomheten over en 15-årsperiode.

Avvikle den fossilbaserte cruisetrafikken i Norge innen 2025.

Sette i gang en storstilt satsing på havvind, med mål om 100 TWh produksjon innen 2030.

Bruke eiermakten i Equinor til å trekke selskapet ut av fossil energiproduksjon i utlandet og sette i gang en omstilling til et fornybarselskap. Les mer om partiprogrammet her. Vis mer vg-expand-down

Les også Jens Ulltveit-Moes Rec-exit: Har tapt over 900 millioner på fem år

MDG: – Verdifullt

Nasjonal talsperson for MDG, Une Bastholm, er takknemlig for lovordene fra Ulltveit-Moe.

– Det er jo verdifullt for oss. Næringslivet er jo som oftest lang foran politikere på å tenke innovativt. De folkevalgte er i større grad redde for å sette krav.

Hun tror mange næringslivsledere kjenner seg igjen i «det visjonære språket» MDG har, og mener det er viktig for samfunnsdebatten at Ulltveit-Moe er tydelig på hva han mener.

– Vi har kjempegod dialog med næringslivet, sier Bastholm.

– Er det utfordrende å være et klimaparti og samtidig knytte til seg opp mot næringslivet, når så mange selskaper i Norge tjener stort på olje og gass?

– Både ja og nei. Det er noen som tjener veldig mye penger på olje og gass i dag, men se på Equinor som nå også har tatt realitetene innover seg. Jeg tror ikke vårt bilde av omstillingen er så annerledes fra næringslivets, de tar seg ofte bare litt bedre tid enn det vi gjør.

Equinor, LO og NHO gikk mandag ut med et felles mål om å kutte utslippene med 40 prosent innen 2030, målt mot 2005.

Ulltveit-Moe har også støttet MDG med donasjoner, noe han også har gjort til Venstre.

– Trenger MDG flere rike onkler?

– Vi er jo en organisasjon som trenger midler, og per nå har vi hatt få rike onkler. Frem til nå har det vi har fått av donasjoner kommet fra folk som kan gi litt av det de har. Men om man gir mye eller lite, så er jo alltid kravet at det ikke kan settes noen betingelser ved gavene.

Nasjonal talsperson for Miljøpartiet de Grønne Une Aina Bastholm. Vis mer byoutline Roald, Berit / NTB scanpix

– MDG blir på vippen

Ulltveit-Moe hadde nylig et innlegg for en rekke MDG-politikere i Oslo, og var positivt overrasket over folkene han møtte.

– Jeg ble veldig overrasket. Alle tenker at de er gode på klima men tullinger på resten av politikken, men de tar feil, de er fornuftige.

– Kommer du til å engasjere deg i politikken selv?

– Vi får se.

Investoren er ingen politisk analytiker, men våger seg likevel på en spådom.

– Jeg er nokså sikker på at MDG blir på vippen i neste valg, sier Ulltveit Moe.

– Hvordan kan du være så sikker på det?

– Blant grønne partier i Europa er de blant dem med lavest oppslutning, så det er bare et spørsmål om tid.

Les også Røkke satser på sol: Aker kjøper Ulltveit-Moes Rec-aksjer

Les på E24+ Børskommentar: Aker har nok større ambisjoner enn en kjapp kursgevinst med Rec Silicon